మన ద్వీపంలో మరొక ప్రశాంతమైన రోజు.
తప్పు.
ఈ రోజు చాలా విభిన్నమైన రోజు కాబోతోంది.
అది విన్నావా, సర్కిల్? గాలి పోతున్న బెలూన్ శబ్దం మాదిరిగా ఉంది.
అది ఒక పక్షిదని ఖచ్చితంగా చెప్పగలను.
బెలూన్ పక్షా?
ఇది…
అతను "ఇది" అంటున్నాడు అనుకుంటా.
ఇది ఏంటి?
ట్రయాంగిల్ రోజు!
ట్రయాంగిల్ రోజు?
ట్రయాంగిల్ రోజు!
"ట్రయాంగిల్ రోజు."
ట్రయాంగిల్ రోజు!
-ట్రయాంగిల్ రోజు! -ట్రయాంగిల్ రోజు అంటే ఏంటి?
రోజంతా మూడు మూలలా సంబరాలు. ఇంక ఎదురుచూడటం నా వల్ల కాదు.
కానీ ఆగు.
అది ఏమిటో నువ్వు ఇంతవరకూ వివరించనే లేదు.
చెప్పాల్సింది చాలా ఉంది! మీకు చెప్పలేను. కానీ చూపిస్తాను.
ట్రయాంగిల్ రోజు!
-ఏం అయింది? ఇది మజాగా ఉంది. -ట్రయాంగిల్ రోజు! ఒకటి, రెండు, మూడు.
ఓహ్, ఇలా చూడు, సర్కిల్! ట్రయాంగిల్ గురించి నాకు తెలిసినంత నీకు కూడా తెలుసు.
ఇదంతా కేవలం ఒక పెద్ద ప్రాంక్ కాదని మనం ఎలా తెలుసుకోవాలి?
ఇది ఒక్క రోజే కదా. ఒక్క రోజుతో అతను ఎంత నష్టం కలిగించగలడు?
సరే. నేను కూడా ఈ వేడుకలో పాల్గొంటాను. ప్రస్తుతానికి.
ట్రయాంగిల్! ఏంటి?
-నువ్వు వాటిని తినకూడదు. -అవి చిప్స్ కదా.
అవి అలంకారం కోసం పెట్టిన చిప్స్. తినడం అంతా తరువాతే.
నా మిత్రులైన షేప్స్,
నేను ఎంతో సగర్వంగా మీకు ఎంతో సాదరంగా
ట్రయాంగిల్ రోజు అనుభూతికి స్వాగతం పలుకుతున్నాను.
మిస్టరీలు, పవిత్రమైన సంప్రదాయాలు నిండిన అందమైన రోజు ఇది.
కాబట్టి, ఎక్కువ హడావుడి లేకుండా, మనం మొదటి ట్రయాంగిల్ రోజు సంప్రదాయాన్ని ప్రారంభిద్దాం.
ట్రయాంగిల్స్ కి పూర్తిగా వాస్తవికమైన ఇంకా పూర్తిగా సక్రమమైన బహుమతుల ప్రదానోత్సం ఇది.
అవి ఏవో మామూలు బహుమతులు కావు.
ట్రయాంగిల్ రోజు సంప్రదాయం ఏం చెబుతుంది అంటే మీరు చాలా ప్రత్యేకమైన, ముఖ్యమైన
మీ వస్తువు ఒకదానిని ఎంపిక చేసి దానిని ట్రయాంగిల్ కి ఇవ్వాల్సి ఉంటుంది.
ఇక్కడ వేరే ట్రయాంగిల్స్ ఏవీ కనిపించడం లేదు,
కాబట్టి, అది నాకే అనుకుంటా.
నీకు చెప్పాను కదా.
అయ్యో, నేను దీన్ని చేస్తాను. అసలు ఇదంతా ఏమిటో నాకు తెలుసుకోవాలని ఉంది.
ఇది అందంగా ఉంది, సర్కిల్. థాంక్యూ, థాంక్యూ, థాంక్యూ.
స్క్వేర్, ఇప్పుడు నీ వంతు.
ఇదిగో తీసుకో, ట్రయాంగిల్. నేను భద్రంగా దాచుకున్న గులక రాయి. దీన్ని జాగ్రత్తగా చూసుకో.
ఇది నిజంగా నీకు ఇష్టమైనదేనా?
ఈ గులక రాయి గురించి నువ్వు మాట్లాడటం నేను ఎప్పుడూ వినలేదు.
అంటే, నా గురించి నీకు తెలుసు. నాకు గొప్పలు చెప్పుకోవడం ఇష్టం ఉండదు.
అవును. నిజం.
కానీ, నువ్వు ఎక్కువగా మాట్లాడగా నేను విన్న వస్తువు ఏమిటో తెలుసా? నీ సన్ గ్లాసెస్.
ట్రయాంగిల్ రోజు.
అవును, అవి నాకు చాలా ముఖ్యమైనవి.
హ్యాపీ ట్రయాంగిల్ డే.
హ్యాపీ ట్రయాంగిల్ రోజు! ఇప్పటి నుండి! మరిన్ని వేడుకలు!
సరే! రెండవ సంప్రదాయం. పవిత్రమైన ట్రయాంగిల్ డాన్స్.
అవును! వేడుకలాగే ఉంది. దీనికి స్క్వేర్ డాన్స్ తో ఏమైనా సంబంధం ఉందా?
లేదు.పెద్దగా తేడా ఉండకపోవచ్చు.
మాకు ఆ స్టెప్పులు రావు.
కంగారు పడకండి. ఆ స్టెప్పులు పాటలోనే ఉంటాయి.
మీ భాగస్వామికి వంగి దండం పెట్టండి ఇంకా ట్రయాంగిల్ డాన్స్ ఎంత సరదాగా ఉంటుందో చూడండి
ఒకటి, రెండు, మూడు, అదే క్రమం అది స్క్వేర్ డాన్సింగ్ కాదు
మూడు కోణాలు మాత్రమే ఉన్నాయి
మీ భాగస్వామిని పట్టుకోండి, డు-సి-డు
ఇప్పుడు పైకి ఎగరండి ఇంకా కిందికి వంగండి
చేతులు కలిపి కుడి వైపు అడుగేయండి
మీకు పాదాలు లేకపోతే అలా గట్టిగా పట్టుకోండి
దాని ఉద్దేశం అసలు ఏమిటి?
ఇప్పుడు మీ చేయి తీసుకుని నేలను తాకండి
ఇప్పుడు నేలని తాకద్దు ఇప్పుడు నేలని తాకండి
మీకు వీలైనంత వేగంగా గిరగిరా తిరగండి ఇంకా వేగంగా, స్క్వేర్! ఇంకా ఎక్కువ చేయి!
ఆగు, అది కూడా పాటలో భాగమేనా?
పల్టీ కొట్టండి, మీ తల మీద నిలుచోండి
ఇక బ్రేక్ డాన్స్ చేయండి మీ ముఖాలు ఎర్రగా మారేవరకూ
ఇదే ట్రయాంగిల్ పాటకు ముగింపు
ఏమైనా స్టెప్పులు మిస్ అయ్యారంటే మీరు తప్పుగా డాన్స్ చేసి ఉంటారు
ఒక వైపు అయిపోయింది.
ఇప్పటికి ట్రయాంగిల్ రోజులో రెండు సంప్రదాయాలు పూర్తయ్యాయి. అభినందనలు.
నేను ఉన్నంతగా మీకు కూడా సరదాగా ఉందా?
మంచిది! మళ్లీ కొండ కిందకి వెళ్దాం.
సరే, సరే.
ఇప్పుడు మూడో సంప్రదాయం పాటించే సమయం వచ్చింది.
ట్రయాంగిల్ పాట!
మనం ఇప్పుడే కదా పాడాం?
అది ట్రయాంగిల్ డాన్స్ కదా, స్క్వేర్.
ట్రయాంగిల్ పాట పాడుతున్నప్పుడు మేము కూర్చోవచ్చా?
కూర్చోకూడదు! అద్భుతమైన సింఫనీ వాయిస్తున్నప్పుడు వాద్యగాళ్లు కూర్చుంటారు కదా?
నిజానికి…
మళ్లీ కొండ మీదికి నన్ను అనుసరిస్తూ రండి! హేయ్!
నా ఉద్దేశం, పద!
నాకు తెలుసు, నాకు తెలుసు.
ఇది పూర్తిగా ఒక ప్రాంక్ అయి ఉంటుంది, కానీ నేను ఇందులో పూర్తిగా మునిగి ఉన్నాను.
ఇదంతా చేయడానికి ఏమైనా అర్థం గనుక ఉంటే, అది ఏమిటో నాకు తెలియాలి.
పద, స్క్వేర్. నువ్వు చేయగలవు.
ఇదంతా ఏమిటో మనం చూడాలి.
ట్రయాంగిల్, ఇదంతా మేము ఎప్పుడూ వినలేదు ఎందుకు?
ఇది వేడుకలలో మొదటి భాగమా…
ట్రయాంగిల్ పాట దీనితో ముగిసింది. మళ్లీ మనం కొండ కిందకి వెళ్దాం!
వీడు ఖచ్చితంగా మనల్ని ఆట పట్టిస్తున్నాడు.
ఈ దశలో,
సర్కిల్ కూడా
ఈ సంప్రదాయాలు నిజమైన సంప్రదాయాలేనా అని అనుమానించడం మొదలుపెట్టింది.
చాలా అలసిపోయాను. నన్ను ఎవరైనా మోసుకెళితే బాగుంటుంది.
హ…హ…హ. అప్పుడే తినడం కుదరదు.
గౌరవనీయులైన నా అతిథులారా,
ట్రయాంగిల్ రోజు ముగింపు దశకు వచ్చిందని చెప్పడానికి నేను చింతిస్తున్నాను.
బతికిపోయాం.
బాధపెట్టే విషయం ఏమిటంటే, ట్రయాంగిల్ రోజు సంప్రదాయంలో ఒకే ఒక్కటి మిగిలిపోయింది, కానీ అది పెద్ద వేడుక.
మీరు ఇద్దరూ గనుక నా వెంట వస్తే, అది మన కోసం ఎదురుచూస్తోంది…
మళ్లీ కొండ మీదికి.
మళ్లీ కొండ మీదికి… అవును, మీ ఉత్సాహం అలా ఉండాలి!
నన్ను పైకి మోసుకువెళతారా?
ట్రయాంగిల్ రోజు!
ఇప్పుడు, మనం అంతా ఎదురుచూస్తున్న సందర్భం ఇది,
ట్రయాంగిల్ రోజులో అతి కష్టమైన వేడుక.
-ఇప్పుడు ఇది మొదలయ్యే సమయం… -వద్దు!
ఇంక ఈ సంప్రదాయాలు వద్దు!
రోజంతా మేం ఈ కొండ ఎక్కడం దిగడం అయ్యింది.
మాకు ఇష్టమైన వస్తువులు నీకు ఇచ్చాం.
నేల మీద పొర్లాడుతూ డాన్సులు చేశాం.
మేము… ఇంక దీన్ని భరించడం మా వల్ల కాదు!
ట్రయాంగిల్, ఇక్కడ స్క్వేర్ అడగాలి అనుకుంటున్నది ఏమిటంటే,
ఇదంతా దేని కోసం?
మనం ఇంతసేపు ఇవన్నీ చేశాక కూడా,
ట్రయాంగిల్ రోజు అంటే ఏమిటో మీరు తెలుసుకోవాలి అనుకుంటున్నారా?
మీరు అడగడం సంతోషం,
నాలుగవది ఇంకా చివరిది అయిన ట్రయాంగిల్ రోజు సంప్రదాయం ఏమిటంటే
ట్రయాంగిల్ రోజు గురించి వివరించే వేడుక!
ప్రతి ట్రయాంగిల్ రోజు చివరిలో పాటించే సంప్రదాయం ఏమిటంటే కడుపు నిండా తినడం
ఇంకా మనం ఏ సంబరాలు జరుపుకున్నామో వాటిని పూర్తిగా అర్థం చేసుకోవడం.
లేదు, స్క్వేర్. ఇవన్నీ తిను.
స్క్వేర్, సర్కిల్.
ట్రయాంగిల్ రోజు అనేది కేవలం గిఫ్టులు లేదా మ్యూజిక్ లేదా డాన్సుల గురించి కాదు,
నేను గొప్ప డాన్సర్ ని అయినా కూడా.
చివరిలో, ట్రయాంగిల్ రోజు ఏమిటంటే నేను పూర్తిగా నేనుగా ఉండటం.
కొన్నిసార్లు గట్టిగా మాట్లాడుతుంటాను ఇంకా నా ఎనర్జీని వేరెవరూ అందుకోవడం కష్టం,
కానీ మీరు మీ శక్తి మేరకు బాగా చేశారు, అందుకు మిమ్మల్ని అభినందిస్తున్నాను.
మీరు ఈ బహుమతులు నాకు ఇవ్వడం నాకు చాలా సంతోషం కలిగించింది,
కొన్నిసార్లు అనుకోకుండా నేను మీ వస్తువులు పగలగొట్టినా కూడా మీరు ఈ గిఫ్టులు ఇచ్చారు.
ఏది ఏమైనా, ట్రయాంగిల్ రోజు అనేది నాకు చాలా ముఖ్యమైనది.
దీనిని నా ఇద్దరు ప్రాణ మిత్రులతో కలిసి వేడుక చేసుకోవడం నాకు ఆనందంగా ఉంది.
ముఖ్యంగా ట్రయాంగిల్ గిఫ్ట్ మార్పిడి వేడుక చేసుకోవడం చాలా కష్టం ఎందుకంటే
నేను చూసిన ట్రయాంగిల్ ని నేను ఒక్కడినే.
ట్రయాంగిల్, నేను ఈ మాటని మా ఇద్దరి తరపున చెబుతున్నాను,
నీ ప్రత్యేకమైన రోజుని నీతో కలిసి జరుపుకొనేలా మాకు అవకాశం ఇచ్చినందుకు థాంక్యూ.
అవును. ఇది ముగిసిపోతున్నందుకు నాకు బాధగా ఉంది.
సరే, నిజానికి, చిట్టచివరి ట్రయాంగిల్ రోజు సంప్రదాయం ఒకటి ఇంకా మిగిలి ఉంది.
నేను ఈ మాట చెప్తానని నేనే అనుకోలేదు, కానీ అదేంటో ప్రారంభించు!
మళ్లీ ఇంకోసారి కొండ ఎక్కాలా?
ఇక మొదలుపెట్టే సమయం.
ప్రతి ట్రయాంగిల్ రోజున,
సూర్యుడి వెలుగు ఈ ద్వీపం మీద సరిగ్గా పడినప్పుడు చాలా ప్రత్యేకమైనది ఏదో జరుగుతుంది.
అది ట్రయాంగిల్ తలుపుని తెరుస్తుంది.
ట్రయాంగిల్ రోజుని నాతో కలిసి జరుపుకొన్నందుకు థాంక్యూ.
ఈ భాగం నిజానికి నా కోసమే ఉంది.
కానీ…
మిమ్మల్ని రేపు కలుస్తాను.
హ్యాపీ ట్రయాంగిల్ డే, ట్రయాంగిల్.
వెళదాం పద, స్క్వేర్.
హ్యాపీ ట్రయాంగిల్ డే.
ఇంటి బయట గొప్ప ప్రదేశాన్ని ఆస్వాదించడానికి ఎంత అందమైన రోజు ఇది.
అది నిజమా?
ఇంక సమయం అయింది.
సరే. గాలి వేగం అందుకుంటోంది, చెక్.
బారోమెట్రిక్ ప్రెషర్ తగ్గిపోతోంది, చెక్.
కొద్దిగా ఆందోళన ఎక్కువ అవుతోంది, చెక్.
ఆగు. "చెక్" అనేది నిజంగా తప్పు!
ఇంక సమయం లేదు!
సందేహం లేదు, పెద్ద తుపాను ముంచుకొస్తోంది.
ఓహ్, అయ్యో, ట్రయాంగిల్ కి ఈ విషయం తెలియాలని ఆశిస్తున్నాను.
అతనికి తెలిసినట్లు లేదు.
ఏంటి? ఎవరు?
తుఫాను! ఇది పెద్ద తుఫానులా ఉంది.
అదే కావచ్చా?
సర్కిల్! పెద్ద తుఫాను ముంచుకొస్తోంది!
మన ప్రత్యేకమైన రక్షణ ప్రదేశాన్ని మనం సిద్ధం చేసుకోవాలి, దాన్నే పొట్టిగా డి.ఎస్.జె. అందాం,
అంటే అది నీ గుహ, ఎ.ఎస్.ఎ.పి, అంటే వీలైనంత త్వరగా అని!
ఆ పని పూర్తయిపోయింది అనుకో. లేదా సి.ఐ.డి. అనుకో.
నేను అనుకుంటాను.
ఇప్పుడు, నీ దీపాలు ఇంకా నా నిత్యావసర సరుకులు,
ఇక మిగిలింది ఏమిటంటే అందరికీ సరిపోయేలా వాటిని ఏర్పాటు చేసుకోవాలి.
-స్క్వేర్? ఉన్నాను. సర్కిల్? -ఉన్నాను.
అద్భుతం. ఇంకా ట్రయాంగిల్?
అవును! రండి! బయటకొచ్చి విజృంభించండి!
ట్రయాంగిల్, నువ్వు ఇక్కడ ఏం చేస్తున్నావు?
ఈ ప్రదర్శనకి ముందు వరుసలో సీటుని దొరకబుచ్చుకుంటున్నాను.
ఏంటి?
ఒక పెద్ద తుఫాను నేరుగా మన ద్వీపం మీదికి ముంచుకొస్తోందని మీకు తెలియడం లేదా?
అవును. నేను చెప్పినట్లుగా, ఇది ఒక షో.
నువ్వు అసలు ఏం చూడాలి అనుకుంటున్నావు, ట్రయాంగిల్?
ఎప్పుడూ చూడలేని అతి పెద్ద, బలమైన ఇంకా జిగేలుమనే ఒకే ఒక్క ప్రదర్శన ఇది.
బహుశా మీరు ప్రకృతి మాత గురించి వినే ఉంటారు కదా?
మేం కలుసుకున్నాం, అవును.
పెద్ద తుఫాను అంటే పెద్ద దృశ్యం.
అవి చెట్లను పూర్తిగా నేలమట్టం చేయగలవు, మనల్ని కాళ్లతో సహా విసిరేయగలవు,
లేదా ఉరుములు మెరుపులతో బీభత్సం చేయగలవు ఇంకా అన్నింటినీ మట్టిలో కలిపేయగలవు!
ఇంతవరకూ వాటి గురించి పుస్తకాల్లోనే చదివా. ఇప్పుడు దగ్గరగా చూడాలి అనుకుంటున్నా.
అవునా.
కానీ నువ్వు తుఫాను సమయంలో బయట ఉంటే అవన్నీ నీకే జరగచ్చు కదా?
లేదు, నేను బాగానే ఉంటాను. అందుకే దీనిని తెచ్చుకున్నాను.
ట్రయాంగిల్, నువ్వు ఆ చెట్టు నుంచి కిందికి దిగు ఇంకా సర్కిల్ గుహలోకి వెంటనే మాతో పాటు రా!
నీ ప్లాన్ తో ఇబ్బందులు కొని తెచ్చుకుంటున్నావు. అలాగే, ఇది చాలా ప్రమాదకరం కూడా.
ఆ అవకాశమే లేదు! ఈ తుఫాను అద్భుతంగా ఉండబోతోంది
దానిని నేను ఇక్కడ నుంచే ఇప్పుడే సరిగ్గా చూడగలుగుతాను,
అంతే కానీ నేను కొన్ని లక్షల సార్లు చూసిన ఆ విసుగు పుట్టించే, పాత గుహలోకి
నేను ఎలా వస్తాను అనుకుంటున్నారు?
హా! అవును, నిజం! ఈ తుఫానుని నేను చూడకుండా ఏ శక్తి ఆపలేదు.
"తుఫాను"
సరే. మజా చేయి, ట్రయాంగిల్.
అన్నట్లు, నేను హాట్ చాక్లెట్ చేయబోతున్నాను.
నీ షో మొదలవ్వడానికి ముందు కొద్దిగా కావాలా?
ఒక కప్పు హాట్ చాక్లెట్ కోసం లోపలికి వస్తా,
కానీ తరువాత ఏదీ మిస్ కాకుండా ఉండటానికి వెంటనే బయటకు వచ్చేస్తా.
సరే. హాట్ చాక్లెట్ తాగుదాం రండి. చాప్…చాప్!
ఒక్క క్షణం.
నేను ఏం చేస్తున్నానో కనిపించడానికి నాకు ఇంకాస్త ఎక్కువ వెలుతురు కావాలి.
నేను అంతా మిస్ అయిపోతాను… వదిలేయ్, నేను మళ్లీ బయటకి వెళ్లిపోతున్నాను.
పిచ్చిగా చేయకు. దీనికి ఒక సెకను సమయం పడుతుంది అంతే.
సర్కిల్ గుహ ఇలా ఉండటం ఎప్పుడూ చూడలేదు.
చూడటానికి చాలా బాగుంది.
లేదు, నాకు బయటకు వెళ్లి తుఫానుని చూడాలని ఉంది.
నీళ్లు వేడెక్కడానికి కొద్ది సమయం పడుతుంది,
కాబట్టి, మనం వేచి ఉండే సమయంలో ఏం చేద్దాం?
నేను ఒకటి తీసుకొచ్చాను.
ఈ ఆటని "స్టెల్లార్ క్రానికల్స్" అంటారు.
గెలాక్సీ మీద ఆధిపత్యం సాధించడం లక్ష్యంగా ఆడే ఒక థ్రిల్లింగ్ ఏరియా కంట్రోల్ ఆట ఇది.
చాలా సరదాగా అనిపిస్తోంది.
బహుశా నేను ఒక ఆట కోసం లోపల ఉంటానేమో.
లేదు! మీరు చాలా సమయం తీసుకుంటున్నారు!
ఆటలు? నీళ్లు మరిగించడం?
ఒక కప్పు హాట్ చాక్లెట్ ని గడగడా తాగుదామని లోపలికి వచ్చాను,
కానీ చెట్లన్నీ పాన్ కేకుల్లాగా దొర్లిపడటం చూడటాన్ని నేను మిస్ అవుతున్నాను.
బయట గొప్పగా ఉంది, లోపల చెత్తగా ఉంది. బై!
నీకు నిజంగానే ఆడాలని లేదా?
నువ్వు స్పేస్ షిప్స్ మీద ఎగురుతూ గ్రహాల్ని పేల్చచ్చు.
ఇంకా చూడు, ఇందులో ఒక క్యారెక్టర్ అచ్చు నీలాగే ఉంది.
అది అచ్చు నాలాగే ఉంది.
కానీ నేను గనుక లోపల ఉండిపోతే, బకెట్ల కొద్దీ పడే వర్షంతో అంతా మునిగిపోవడం లేదా పిడుగుపాటుతో
చెట్లు విరిగిపడటం లాంటివి చూడటం మిస్ అవుతాను.
ఏదైనా గొప్ప దృశ్యాల్ని చూసే అనుభూతి నాకు కావాలి.
సరే, అంటే…
…ఆ క్యారెక్టర్ కి మంచి మూవ్స్ కానీ ఏమన్నా ఉన్నాయా?
ఓహ్, ఉన్నాయి.
మొదటగా ఇదే ఆట మొదలుపెడుతుంది,
ఇంకా ఈ ఆటలో చాలా పవర్ ఫుల్ స్పేస్ షిప్ ని ఈ పాత్రే మొదటగా తీసుకువెళుతుంది.
అది నిజమైన చక్కని షిప్ ఇంకా, దాని మీద ఇవన్నీ చిన్న మొనలు ఉంటాయి.
చూడు?
ఇవి లేజర్స్, అనుకుంటా.
అవును, అది నాలాగే కనిపిస్తోంది. చాలా బాగుంది.
సరే, ఇది ఎలా ఆడాలి?
సరే,
ముందుగా నువ్వు 20 ఆస్ట్రాయిడ్ టోకెన్లు ఇంకా 50 క్వాసార్ టోకెన్లు తీసుకో.
ఈ ఆట లక్ష్యం ఏమిటంటే స్పేస్ డస్ట్ పాయింట్లను సేకరించడం.
ఎవరికి యాంటీ గ్రావిటీ కార్డు వస్తుందో వాళ్లు ఇతర ఆటగాళ్ల క్వాసార్ టోకెన్లను తీసుకోవచ్చు,
ఇంకా తరువాత…
సరే.
ఇంక ఇప్పుడు నేను యాంటీ గ్రావిటీ కార్డు వాడాను కాబట్టి,
స్క్వేర్ దగ్గర ఉన్న అన్ని క్వాసార్ టోకెన్లు నాకు దక్కుతాయి,
దీనితో నేను డెల్టా క్వాడ్రంట్ పిప్ ని కొనడానికి సరిపడ కాయిన్లు నా దగ్గర ఉంటాయి. హా! అవును!
బాగా ఆడావు, ట్రయాంగిల్.
అవును. మంచి ఆట.
నీకు తెలుసు కదా, స్క్వేర్,
నాలుగో రౌండ్ లో స్పేస్ డస్ట్ పాయింట్లన్నీ నీకు వచ్చి ఉంటే,
ఈ పాటికి నువ్వే ఆధిక్యంలో ఉండే వాడివి.
జీవితం విచిత్రంగా ఉంది కదా?
-అవును, విచిత్రంగానే ఉంటుంది. కొందరికి. -స్క్వేర్.
హాయ్… అవును. నిజానికి, భలే నవ్వులాటగా ఉంటుంది.
హాట్ చాక్లెట్ తయారైంది.
హఠాత్తుగా ట్రయాంగిల్ కి ఏదో గుర్తొచ్చింది.
హాట్ చాక్లెట్ తయారయిపోయింది.
అతను ఈ ఆటలో ఎంతగా మునిగిపోయి ఉన్నాడంటే
అసలు అతను గుహ లోపలికి ఎందుకు వచ్చాడో ఆ విషయం కూడా పూర్తిగా మర్చిపోయాడు,
ఇంకా మరీ ముఖ్యంగా బయట అతను ఏం మిస్ అవుతున్నాడో అది కూడా మర్చిపోయాడు.
-థాంక్స్, సర్కిల్. -సంతోషం.
ఇదిగో తీసుకో, ట్రయాంగిల్.
నువ్వు ఇంకా హాట్ చాక్లెట్ రుచి చూడలేదు. ఇదివరకు నువ్వు ఇది తాగడానికి ఆత్రుత పడేవాడివి.
అవును. నేను ఎందుకోసం వచ్చానో చివరికి అది దొరికింది.
సరే, నీ హాట్ చాక్లెట్ ని నువ్వు తాగేశావు, కాబట్టి ఇప్పుడు నువ్వు బయటకు తిరిగి వెళతావు అనుకుంటా?
ప్రకృతి బీభత్సాన్ని అంతా చూడాలి అనుకుంట కదా?
ఉహ్…ఓహ్. ట్రయాంగిల్ ఇప్పుడు ఏదో ఒకటి తేల్చుకోవలసి వచ్చింది.
బయటకు వెళ్లి పంచభూతాల బీభత్సాన్ని ధైర్యంగా ఎదుర్కోవడం
లేదా వెచ్చగా క్షేమంగా తన స్నేహితులతోనే కలిసి ఉండటం.
అవును. నేను తప్పనిసరిగా నేను బయటకే వెళతాను.
కానీ ముందుగా, నాకు ఇంకో కప్పు హాట్ చాక్లెట్ కావాలని డిమాండ్ చేస్తున్నాను.
దాని కోసం ఎదురుచూసే లోగా, మనం ఈ ఆటని ముగించవచ్చు కూడా.
ఏది ఏమైనా, నేను గెలవబోతున్నాను.
తప్పకుండా.
నాకు కూడా ఇది బాగానే అనిపిస్తోంది.
"ట్రయాంగిల్," "స్క్వేర్" అండ్ "సర్కిల్" ఆధారంగా
మాక్ బార్నెట్ ఇంకా జాన్ క్లాసెన్ రచన
తెలుగు అనువాదం: సతీశ్ కుమార్